Welkom by SA se nood-sentrum | Netwerk24
Dubbele moord van ouerpaar in ‘paradys’ skok buurt
Die dubbele moord op ’n ouerpaar in hul spoghuis naby Pretoria is die eerste ernstige misdaadvoorval in dié landgoed, die Fly Inn, die afgelope 25 jaar.
Erger as ’n harde têkkel: Duane word gekraak
Die Springbok-agtsteman Duane Vermeulen het ’n rowwe week agter die rug. Eers het kuberkrakers beheer oorgeneem van sy e-pos-, PayPal- en sosialemedia-rekeninge en toe begin hulle hom dreig dat dinge “nog erger gaan raak”...
Lede van Isis-sel in SA soek
Meer as een lid van ’n vermeende sel van die terreurorganisasie Isis (Islamitiese Staat) is nog op vrye voet ná ’n klopjag op ’n kleinhoewe buite Johannesburg drie weke gelede.
Moroe pluk ’n haas uit hoed
Ná ’n gesloer van nege maande moet Thabang Moroe Donderdag oplaas voor Krieket Suid-Afrika (KSA) se raad verskyn om te verduidelik waarom hy nie as uitvoerende hoof afgedank moet word nie . . . maar hy is nie van plan om dít te doen nie.
Covid-groenlig vir rugby, maar geld-rooilig kwel unies
’n Nuwe spoedbult is op SA Rugby se pad – een waarvoor hulle die sakrekenaars sal moet uithaal.
Saru ontstoke ná Zelt vergader met minister
Zelt Marais, president van WP Rugby, het “groot ontsteltenis” in SA Rugby veroorsaak toe hy agter die nasionale liggaam se rug met Nathi Mthethwa, minister van sport, kuns en kultuur, vergader het.
Cyril se droom kry nie asem
Vaste kapitaalbeleggings in Suid-Afrika kan vanjaar tussen 11% en 20% minder as in 2019 beloop, raam ekonome. Sulke beleggings is belangrik vir ekonomiese groei en werkskepping.
Toerisme-eise: Vat die ‘toemaar’-geld en byt vas
Die uitbetalings wat sommige restaurant- en gastehuiseienaars van hul versekeraars kry, is ’n welwillendheidsgebaar en netjies geplooi om nié ’n erkenning te wees dat hul eise vir bedryfsonderbreking geldig is nie.
Uber Eats: Suiwelvry met ekstra room, asseblief!
Lewer af asseblief: ’n cappuccino met laevetmelk, 2¾ teelepels xilitol sonder room en met kaneel in die vorm van ’n blaar bo-op gesprinkel.
Kruisverhoor: ‘Die ANC het korrupsie by apartheidsregering geërf’
Laat dié wat hulself uit die Covid-19-pandemie verryk, tronk toe gaan, sê Dakota Legoete, woordvoerder van die ANC, ná nog onthullings oor vergrype tydens die krisis.
Die ANC word al hoe meer outoritêr
Selfs met pres. Ramaphosa kan die ANC nie genoegsaam hervorm nie. Die DA is die oplossing, skryf Mike Moriarty.
Gideon du Plessis: Werk is nie ’n plek nie
Die Covid-19-pandemie het denke oor die werkplek gemoderniseer. Die gedagte dat “werk” iets is wat jy doen, eerder as ’n plek waarheen jy gaan, is die grootste kopskuif wat posvat.
Dink móói oor wat jy dink
‘Plek van poue’ deur Henriëtte Linde-Loubser is ’n pronkstuk van ’n debuut wat hulde bring aan die Gotiese roman, skryf Jonathan Amid.
Is die ramp ’n poort na die lewe of die dood?
Francois Smith het soms aan sy tweede roman gedink as ’n soort mansteëhanger vir ‘Kamphoer’, omdat hy in die nuwe boek so begaan was oor die wit, heteroseksuele man se perspektief, het hy e-pos-langs aan Johan van Zyl gesê.
’n Literêre hoogtepunt in ’n vreemde jaar
Die kleinste ramp denkbaar’, Francois Smith se nuwe roman, verskyn vyf jaar ná sy topverkoperdebuut, ‘Kamphoer’. Louise Viljoen vermoed dit gaan een van hierdie vreemde jaar se literêre hoogtepunte wees.
‘Volksblad’-foto’s wat die oog getref het
Sonder ’n goeie foto is ’n koerant soos ’n skaaptjoppie sonder vet en sout. ’n Goeie nuusfoto maak ’n koerant, maar nie enige fotograaf kan ’n nuusfoto neem nie. Hier is ’n paar foto’ oor die jare wat die toets van die tyd deurstaan het geneem deur van die beste fotograwe. Charles Smith het die foto’s saamgetrek.
Waarheen is die dae wat ’n mens sommer op ’n vliegtuig kon spring om die wêreld te verken?
Anél Potgieter: Superbessie-lekkernye
Wêreldwyd is daar ’n onversadigbare behoefte aan die swartblou, soetsuur supervrug bloubessies. Ek weet die klein vruggie is nie goedkoop nie, maar dit is propvol heilsaamheid en dit is iets wat ek gereeld by my dieet insluit.
Welkom by SA se nood-sentrum
Deur Dana Snyman 01 Augustus 2020 05:00
Good day. Thank you for calling South Africa’s national emergency call-centre. To continue in English, press 1. Om in Afrikaans voort te gaan, druk 2. Baie dankie. Wees verseker van ons flink optrede. Together we are one.
Indien u ’n moord wil aanmeld, druk die hutsknoppie op u foon en volg die instruksies. Is die persoon met ’n vuurwapen, mes, byl, hamer of kruisboog vermoor? Druk 1. Is die persoon verwurg, verdrink of met ’n klip of stomp voorwerp doodgeslaan? Druk 2. Is die vermoorde se liggaam opgesaag, met petrol besprinkel en aan die brand gesteek of in ’n motor se bagasiebak of die veld gelos? Druk 3. Is daar niks van die vermoorde gesteel nie? Druk 4. Was ’n lid van die polisie of die weermag by die moord betrokke? Druk 5.
Let asseblief daarop moorde op plase of kleinhoewes kan nie afsonderlik aangemeld word nie. Elke moord is vir ons ewe belangrik.
Indien u ’n motorkaping wil aanmeld, druk die hutsknoppie twee keer. Het die kapers iemand doodgeskiet of gewond en daarna met die motor gevlug? Druk 1. Het die kapers iemand doodgeskiet of gewond en daarna sonder die motor gevlug? Druk 2. Gee u voor u motor is gekaap sodat u die versekeringsgeld kan vat? Druk 3.
Let asseblief daarop: Indien niemand tydens die kaping dood of gewond is nie, sal u moontlik ’n lang ruk moet wag voor die polisie opdaag. In die lig van die huidige tekort aan mannekrag en toerusting in die polisie word gewone kapings, diefstal, inbrake, aanrandings en ander misdade waar die polisie dadelik die toneel moet besoek, tans as minder belangrik beskou. Sou die polisie dus nie by die toneel opdaag nie en u benodig ’n saaknommer vir versekeringsdoeleindes, kontak u naaste polisiekantoor.
Indien u ’n verkragting wil aanmeld, hou asseblief in gedagte: Slagoffers van verkragting moet kort ná die voorval ’n intieme mediese ondersoek ondergaan, in staat wees om aggressiewe kruisondervraging te deurstaan en bereid wees om hulle aanvallers by die hof in die gesig te staar. Sien u daarvoor kans? Druk dan die hutsknoppie drie keer.
Is u jonger as een jaar en deur net een persoon verkrag? Druk 1. Is u jonger as een jaar en deur meer as een persoon verkrag? Druk 2. Is u ouer as een jaar en jonger as negentig en deur een of meer persone verkrag? Druk 3. Is u voor, tydens of ná die verkragting vermoor? Druk 4.
Indien u ’n klag van korrupsie teen ’n persoon of persone of instansie wil indien, druk die hutsknoppie vier keer. Is meer as ’n miljard rand by die saak betrokke? Druk 1. Is enige lede van die regering, staats- of munisipale amptenare of lede van die polisie of weermag by die korrupsie betrokke? Druk 2. Voer die persoon of persone wat by die beweerde korrupsie betrokke is, aan die geld kom hulle toe weens hul ondervindinge tydens die land se apartheidsverlede? Druk 3.
Good day. Thank you for calling South Africa’s national emergency call centre. To continue in English, press 1. Om in Afrikaans voort te gaan . . .
Meer oor: Menings | Dana Snyman | Van Alle Kante
Dis soms bitter moeilik om die waarheid te lieg
Iets is verkeerd, en jy weet nie wat om te doen
Minder Lewis-klante betaal skuld weens inperking
OBK kry weer hoof van beleggings ná die Matjila-jare
Mlamleli moet gaan nadat VF Plus-mosie teen haar slaag
KYK: Die oomblik toe Xander gevonnis is
Vrou verkrag: Gebruik my naam, ek wil boodskap oordra
Ace-seun koop glo BMW van R2 m. ná hy Covid-tender kry
Ma (33) gegroet wat sterf ná tweeling se geboorte
Hanlie Retief gesels met brig.-genl. Gerhard Kamffer